CELEX: 32010R0238
Language: ro
Date: 2010-03-22 00:00:00
Title: Regulamentul (UE) nr. 238/2010 al Comisiei din 22 martie 2010 de modificare a anexei V la Regulamentul (CE) nr. 1333/2008 al Parlamentului European și al Consiliului privind cerințele de etichetare a băuturilor care conțin mai mult de 1,2 % alcool în volum și anumiți coloranți alimentari (Text cu relevanță pentru SEE)

23.3.2010   
            
            
               RO
            
            
               Jurnalul Oficial al Uniunii Europene
            
            
               L 75/17
            
         REGULAMENTUL (UE) NR. 238/2010 AL COMISIEI
   din 22 martie 2010
   de modificare a anexei V la Regulamentul (CE) nr. 1333/2008 al Parlamentului European și al Consiliului privind cerințele de etichetare a băuturilor care conțin mai mult de 1,2 % alcool în volum și anumiți coloranți alimentari
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1333/2008 al Parlamentului European și al Consiliului din 16 decembrie 2008 privind aditivii alimentari (1), în special articolul 24 alineatul (3),
   întrucât:
   
               (1)
            
            
               Anexa V la Regulamentul (CE) nr. 1333/2008 furnizează o listă cu coloranții alimentari pentru care etichetarea trebuie să includă informații suplimentare privind potențialul efect secundar pe care îl pot avea coloranții respectivi asupra activității și capacității de concentrare a copiilor.
            
         
               (2)
            
            
               Se prevede deja o excepție la această prevedere în anexa V la Regulamentul (CE) nr. 1333/2008 pentru alimentele în cazul cărora colorantul este utilizat pentru marcarea sănătății sau marcarea în alt fel a produselor de carne sau pentru ștampilarea sau colorarea decorativă a cojilor de ouă.
            
         
               (3)
            
            
               Coloranții enumerați în anexa V la Regulamentul (CE) nr. 1333/2008 pot fi utilizați în anumite băuturi alcoolice, cum ar fi vinurile aromatizate, băuturile aromatizate pe bază de vin și cocteilurile aromatizate din produse vitivinicole, vinurile din fructe, cidrul de mere și cidrul de pere și anumite băuturi spirtoase. Ținând cont de faptul că produsele conținând mai mult de 1,2 % alcool în volum nu sunt destinate consumului de către copii, etichetarea suplimentară prevăzută în anexa V la Regulamentul (CE) nr. 1333/2008, nu este necesară și nici oportună pentru astfel de alimente.
            
         
               (4)
            
            
               Prin urmare, anexa V la Regulamentul (CE) nr. 1333/2008 ar trebui modificată în consecință.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală și nu au întâmpinat nicio opoziție din partea Parlamentului European sau a Consiliului,
            
         ADOPTĂ PREZENTUL REGULAMENT:
   Articolul 1
   Anexa V la Regulamentul (CE) nr. 1333/2008 se modifică după cum urmează:
   Nota de subsol „(*) Cu excepția produselor alimentare în cazul cărora coloranții au fost utilizați pentru marcarea sănătății sau marcarea în alt fel a produselor de carne sau pentru ștampilarea sau colorarea decorativă a cojilor de ou” se înlocuiește cu următorul text:
   
      
                  „(*)
               
               
                  cu excepția:
                  
                              (a)
                           
                           
                              produselor alimentare în cazul cărora coloranții au fost utilizați pentru marcarea sănătății sau marcarea în alt fel a produselor de carne sau pentru ștampilarea sau colorarea decorativă a cojilor de ou și
                           
                        
                              (b)
                           
                           
                              băuturilor care conțin 1,2 % sau mai mult alcool în volum”.
                           
                        
            
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   El se aplică de la 20 iulie 2010.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 martie 2010.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 354, 31.12.2008, p. 16.